પાટીદાર અનામત આંદોલન વખતે ત્રણ વર્ષ પૂર્વે 25મી ઓગસ્ટે હાર્દિકની ધરપકડ બાદ શહેરમાં હિંસા ભડકી હતી. આખા રાજ્યમાં જુદી જુદી જગ્યાએ તોફાની ટોળાએ તોડફોડ કરી સરકારી મિલકતોને કરોડોનું નુકસાન પહોંચાડ્યું હતું. તે સમયે અમદાવાદમાં 63 ગુના નોંધાયા હતા. ત્યારબાદ ચૂંટણી પહેલા સરકારે સીઆરપીસીની કલમ 321 મુજબ કેસ પરત ખેંચવાની કાર્યવાહી કરી હતી. આ રીતે સરકારે અમદાવાદમાં જુદી જુદી જગ્યાએ થયેલા 16 કેસો પરત ખેંચવા અરજી કરી છે. જ્યારે બાકીના કેસો હજુ પડતર છે.